Title: I n f o r m á c i a
Author: .
Company: MP SR

Návrh na zrušenie  úlohy

	Do roku 1993 platili v oboch republikách spoločné právne predpisy, predovšetkým zákon č. 30/1968 Zb. o štátnom skúšobníctve v znení neskorších predpisov. Tvorili spoločnú východiskovú základňu a začiatočnú výhodu pre oba nástupnícke štáty, ktoré uzavreli zmluvu o vytvorení Colnej únie.
	Na rokovaniach o problematike vzájomného obchodu s agropotravinárskymi výrobkami v rámci Colnej únie, vo Výbore pre koordináciu hospodárskej politiky v poľnohospodárstve, poukazovali zmluvné strany na problémy v oblasti vzájomného uznávania výsledkov laboratórnych skúšok u poľnohospodárskych a potravinárskych výrobkov.
	Dohoda medzi vládou SR a vládou ČR o vzájomnom uznávaní výsledkov skúšok u poľnohospodárskych a potravinárskych výrobkov bola podpísaná v máji 2001 a nadobudla účinnosť 19. júna 2001. 
	V roku 2001 bol schválený zákon č. 23/2002 Z.z., ktorým sa mení a dopĺňa zákon NR SR č. 152/1995 Z.z. o potravinách v znení neskorších predpisov a o zmene niektorých zákonov. Zákon nadobudol účinnosť 7. februára 2002. Okrem iných zmien sa tuto novelou zjednotil potravinový dozor. Zlúčením Slovenskej poľnohospodárskej a potravinárskej inšpekcie a Štátnej veterinárnej správy SR sa vytvorila Štátna veterinárna a potravinová správa SR.
	Ministerstvo zahraničných vecí Slovenskej republiky k predmetnému návrhu novely Dohody medzi vládami SR a ČR zaujalo stanovisko, že v prípade, ak sa zmena dotýka iba zodpovedných orgánov (v zmysle čl. 1 Dohody), potom zmluvné strany podľa čl. 1 ods. 2 si iba oznámia každú zmenu, týkajúcu sa zodpovedných orgánov a nie je potrebné schvaľovať jej zmenu vládami oboch republík.
	Na základe uvedeného odporúčame oznámiť prostredníctvom Ministerstva zahraničných vecí SR zmenu zodpovedných orgánov v článku 1 ods. 1 „...za Slovenskú republiku Ministerstvo pôdohospodárstva, prostredníctvom Štátnej veterinárnej a potravinovej správy SR a Ministerstvo zdravotníctva...“ českej strane s tým, že zmena názvov laboratórií pôvodnej Slovenskej poľnohospodárskej a potravinárskej inšpekcie bude, vykonaná aj v prílohe č. 2 a to nasledovne:

Strana 1 Prílohy č. II v prvom stĺpci sa zmení text nasledovne:

Skúšobné laboratórium Štátnej veterinárnej a potravinovej správy SR, Bratislava, Priemyselná 4,
Skúšobné laboratórium Štátnej veterinárnej a potravinovej správy SR, Bratislava, detašované pracovisko Košice, Hlinkova 1/B,
Štátny veterinárny a potravinový ústav Dolný Kubín, Jánoškova 1611/58.